CELEX: 62020CN0467
Language: sk
Date: 2020-09-28 00:00:00
Title: Vec C-467/20: Návrh na začatie prejudiciálneho konania, ktorý podal Amtsgericht Hamburg (Nemecko) 28. septembra 2020 – BC/Deutsche Lufthansa AG

14.12.2020   
            
            
               SK
            
            
               Úradný vestník Európskej únie
            
            
               C 433/31
            
         
      Návrh na začatie prejudiciálneho konania, ktorý podal Amtsgericht Hamburg (Nemecko) 28. septembra 2020 – BC/Deutsche Lufthansa AG
      (Vec C-467/20)
      (2020/C 433/38)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Amtsgericht Hamburg
      
         Účastníci konania pred vnútroštátnym súdom
      
      
         Žalobca: BC
      
         Žalovaná: Deutsche Lufthansa AG
      
         Prejudiciálna otázka
      
      Majú sa článok 5 ods. 1 písm. c) a článok 7 ods. 1 nariadenia č. 261/2004 (1) v spojení s jeho článkom 3 ods. 5 vykladať v tom zmysle, že cestujúci, ktorý v prípade letu zloženého z dvoch častí (teda s prestupom) a zarezervovaného v rámci jedinej rezervácie, s odletom z letiska nachádzajúceho sa mimo územia členského štátu (tretia krajina), s medzipristátím na letisku v tretej krajine a s cieľovým letiskom, ktorým je letisko na území jedného z členských štátov, dorazí do svojho cieľového miesta s omeškaním o tri hodiny alebo viac, pričom toto meškanie možno pripísať prvej časti letu, ktorý prevádzkoval v rámci dohody o spoločnom využívaní kódu letecký dopravca so sídlom v tretej krajine, môže podať žalobu o zaplatenie náhrady podľa tohto nariadenia proti dopravcovi Spoločenstva, u ktorého si jednotne zarezervoval celý let a ktorý prevádzkoval len druhú časť letu?
      
         (1)  Nariadenie Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91 (Ú. v. EÚ L 46, 2004, s. 1; Mim. vyd. 07/008, s. 10).